Tórshavnin tuomiokirkko

Tórshavnin tuomiokirkko (fääriksi Havnar Kirkja) on kalkittu kirkkorakennus Färsaarten pääkaupungissa Tórshavnissa. Se on toiseksi vanhin säilynyt kirkko Färsaarilla. Kirkko sijaitsee Tórshavnin vanhassakaupungissa, Tinganesin niemimaan pohjoisessa päätepisteessä, ja on yksi kaupungin tärkeimpiä nähtävyyksiä. Kirkko valmistui alun perin vuonna 1788, mutta se rakennettiin uudestaan vuonna 1865. Nykyinen kirkko vihittiin käyttöön 17. joulukuuta. Vuonna 1935 kirkon kuoria pidennettiin neljällä metrillä ja kirkkoon rakennettiin uusi sakaristo. Vuodesta 1990 lähtien kirkko on ollut Färsaarten hiippakunnan piispanistuin ja siten tuomiokirkko. Kirkko on rakennettu puusta. Perinteen mukaan Färsaarten parlamentin jäsenet marssivat vuosittain 29. heinäkuuta kirkolta parlamenttitaloon, jossa parlamentin istuntokausi virallisesti avataan. Lähteet